கேள்வி: கொமோடோ தேசியப் பூங்கா - தாவரங்களும் விலங்கினங்களும் பற்றி விளக்கவும்.
பதில்: வறண்ட வெப்ப காலநிலை புல்வெளி உருவாவதற்கு சிறந்தது. இதனால் இப்பகுதி கொமோடோ டிராகன் வாழ ஏற்ற இடமாக உள்ளது. கொமோடோ டிராகன் கொமோடோ, ரின்கா, கிலி மோடாங் போன்ற சில தீவுகளில் உள்ளன இவை படார் தீவில் அழிந்துவிட்டன. முகில் காடுகள் எனப்படுபவை ஈரப்பதம் நிறைந்த பசுமைமாறா காடுகள் இவை கடல் மட்டத்திலிலந்து 500 மீட்டருக்கும் மேலே இருக்கும். பல்வேறு வ்கையான அரிய வகை தாவரங்கள் இங்குள்ளன. கடற்கரை ஓரங்களில் அலையாத்திக் காடுகள் உள்ளன. கொமோடோ தீவின் வடகிழக்கு கரையோரத்தில் ஏராளமான பவளப் பாறைகள் உள்ளன, பவளப் பாறை வளர்வதற்கு ஏற்ற சிறந்த இடமாக இப்பகுதி உள்ளது. இப்பூங்கா திமிங்கலச் சுறா, மான்டா திருக்கை, கழுகு திருக்கை, கடற்குதிரை, பஞ்சுயிரி, பெருங்கடல் சூரியமீன், பவளம், நீல வளையமுள்ள எண்காலி முதலிய நிறைய கடல் உயரினங்கள் வாழும் இடமாகவும் உள்ளது. அருகிலுள்ள கடல் நீரில் ஏராளமான கடல் வாழ் உயிரினங்கள் வாழ்கின்றன. ஓங்கில், விந்து திமிங்கிலம் நீலத் திமிங்கிலம் மேலும் பல அரிய வகைத் திமிங்கிலங்கள் இங்கு வாழ்கின்றன. அழியும் தருவாயில் உள்ள ஆவுளியா கொமோடோ பகுதியில் வாழ்கிறது. கடல் வாழ் உயிரினங்களை ஒப்பிடும் போது நில வாழ் உயிரினங்கள் அதிக மாறுபட்ட உயிரினங்களை கொண்டிருக்க வில்லை. நில வாழ் உயிரினங்களின் எண்ணிக்கையும் குறைவு. ஆனால் இப்பகுதி நில வாழ் உயிரினங்கள் இப்பகுதிக்கே உரியவை அதனால் பாதுகாப்பு தேவைப்படுகிறது. பல விலங்குகள் ஆசிய கண்டத்தை சார்ந்தவை, காட்டாக டிமோர் மான், காட்டுப் பன்றி, எருமை, நண்டு தின்னும் குரங்கு, புனுகு பூனை போன்றவை. பல ஊர்வனங்களும் பறவைகளும் ஆத்திரேலிய கண்டத்தை சார்ந்தவை. காட்டாக ஆரஞ்சு நிற பாத பறவை, மஞ்சள் நிற கொண்டை குக்கட்டோ போன்றவை. இப்பூங்காவிலுள்ள அனைவரும் அறிந்த புகழ் பெற்ற ஊர்வன உயிரினம் கொமோடோ டிராகன் ஆகும்.இது 3 மீட்டர் நீளத்துக்கு மேல் வளரும் 70 கிலோவுக்கு மேல் எடையுடன் இருக்கும். பன்னிரண்டு வகை நில பாம்பு இனங்கள் தீவில் காணப்படுகின்றன. சாவானிய உமிழ் நாகம், கண்ணாடி விரியன், வெண்குழி விரியன், நீல குழி விரியன், டிமோர் மலைப்பாம்பு ஆகியன சில காட்டுகள். மரப்பல்லி, கொமோடோ டிராகன், மூட்டற்ற பல்லி போன்ற ஊர்வனங்களும் இங்கு உள்ளன. உவர்நீர் முதலை ஆசிய மாட்டுத்தவளை, கொமோடோ தவளை போன்ற உயிரினங்களும் இங்கு உள்ளன. File:Komodo Dragon Eating Rinca.jpg|பி்ணத்தை உண்ணும் கொமோடோ டிராகன் File:Water buffalo at Rinca.jpg|எருமை File:Crab-eating macaque at Rinca.JPG|நண்டு தின்னும் குரங்கு File:Komodo dragon stalking deer.png|மானை உற்று நோக்கும் கொமோடோ டிராகன் File:Komodo dragon (Varanus komodoensis).jpg|ரின்கா தீவில் கொமோடோ